tomron87/hebrew-wikipedia-sentences-corpus huggingface dataset:
באותה עת האמין המונד שכרפובליקני הוא לא יוכל להיבחר בזמן ובמקום האלו, אך הוא לא יכול היה להעלות על דעתו להתמודד כדמוקרט, זאת על סמך חינוכו והרקע שלו.
על כל פנים, במושבי בתי המחוקקים הבאים הוא נבחר מטעם הרפובליקנים.
בשנתיים האחרונות לכהונתו בסנאט, הוא שימש כיושב ראש הבית.
בשנים 1972–1974 כיהן המונד כראש עיריית בריסטול ביי בורו .
במהלך התקופה בשנות ה-60 בה הוא לא כיהן כמחוקק, הוא שימש כמנהל העירייה.
ב-1974 נבחר המונד כמושל אלסקה לאחר שניצח בתוצאה צמודה את המושל המכהן ויליאם איגן.
מסע הבחירות היה מורכב בשל שני גורמים עיקריים, בנוסף לאחרים.
הגורם הראשון היה חילופי התפקידים, שבהם המונד ושותפו למרוץ לואל תומאס זוהו כשמרנים, וכך גרמו למבוכה ולפיצול בבסיס התמיכה המסורתי של המפלגה.
הגורם השני היה הופעתו בפעם הראשונה של מועמד מפלגה שלישית, איש ענף הכרייה ועסקי הנדל"ן מפיירבנקס ג'ו ווגלר.
הבוז הגלוי שהפגין ווגלר לתנועה הסביבתנית יצרה קרע נוסף בשורות הבוחרים שללא ספק סייע להמונד.
כמושל במהלך הבום הכלכלי הגדול ביותר בהיסטוריה של אלסקה, הנחת צינור הנפט טרנס-אלסקה, פיקח המונד על הקמת הקרן הקבועה של אלסקה .
במהלך תקופת כהונתו הראשונה כמושל, המונד, יחד עם החבר בית הנבחרים הצעיר מקינאי, יו מלון, יזם תוכנית להשקעת תמלוגי הנפט לכיסוי עתידי של גירעונות עתידיים בתקציב המדינה וכן יצירת תוכנית חיסכון ארוכת טווח.
ב-1976 אישר ציבור הבוחרים באלסקה במשאל עם את התיקון החוקתי שנדרש להקמת הקרן הקבועה, החלטה שהייתה אחד המקרים היוצאים מן הכלל בחוקת המדינה לכלל שלא להחליט על הקצאת כספים למטרות מסוימות.
מאז ראשית שנות ה-80, שילמה הקרן דיבידנד שנתי לתושבי אלסקה.
בערך באותה תקופה, בוטל באלסקה מס ההכנסה, צעד שבטעות נזקף לזכותו של המונד, אך למעשה הוא התנגד בתוקף לרעיון.
ביטול מס ההכנסה נזקף למעשה לזכותו של חבר בית הנבחרים המדינתי דיק רנדולף, ששכנע את עמיתיו המחוקקים להעביר את החוק לאחר שיזם את אישורו במשאל עם.
ב-1980 נערך עימות בין המונד ורנדולף בתוכנית הטלוויזיה Alaska Review על הסוגיה, דיון שהתמקד בעובדה שבתקציב השנתי של המדינה באותה תקופה נרשם עודף של מיליארד דולר.
כמושל, דחף המונד לאחריות תקציבית, והוא הגיש הצעה לתיקון לחוקת המדינה שיגביל את הוצאות הממשלה.
הצעה זו זכתה ללעג מצד אחד המחוקקים כ"מגבלה הוצאתית".
הוא הציע תיקון נוסף לחוקת המדינה שעל פיו אמורים היו המושלים לכהן תקופת כהונה יחידה של שש שנים ללא אפשרות לתקופת כהונה נוספת.
הוא חש שהצעה זו תאפשר למושלים יד חופשית בהגשמת מטרותיהם.
הוא גם יזם תוכנית לאפשר שימוש נרחב של קרקעות בבעלות המדינה ליד צומת דלתא לצרכים חקלאיים.
בעוד שהיבטים נרחבים של התוכנית זכו במשך השנים לגינוי כמיזם שהיווה בזבוז זמן וכסף, הפך אזור זה לאחת הקהילות בעלות הייצור החקלאי הגדול ביותר באלסקה.
המונד גם נאבק במרץ מול בית המחוקקים על מאבקי השליטה בין הרשות המבצעת לבין הרשות המחוקקת, ובשיא המאבק הוצעו ארבעה תיקונים לחוקת המדינה בבחירות של 1980, שכולם נדחו בהפרש קולות גדול.
הוא קידם התנהלות סביבתית וכספית אחראית של הממשלה, ואחריות אזרחית אישית.
הוא כתב מאמרים בעיתוני אלסקה, והופיע לעיתים קרובות בטלוויזיה.
בשנים 1985–1992 הוא הנחה סדרת טלוויזיה שנקראה "אלסקה של ג'יי המונד" (Jay Hammond's Alaska).
ב-6 באוגוסט הוא ניצל מתאונת רפטינג, כאשר צילם פרק בסדרה בנהר טנה שבפארק הלאומי ראנגל-סנט אליאס.
בתאונה זו נהרגו לארי הולמסטורם, מפיק התוכנית, בתו של הולמסטורם, מריה, והצלם רונלד איגל.
שלושה אנשים נוספים שהיו על כלי השיט לצד המונד ניצלו גם הם, כולל אחד מהם שנפל למי הנהר שנחשב לנהר בדרגת סיכון 4.
"סיפוריו של מושל אלסקה עכבר הספר: האוטוביוגרפיה יוצאת הדופן של ג'יי המונד, המדריך לאזור הטבע הבראשיתי והפוליטיקאי בעל כורחו" (The Extraordinary Autobiography of Jay Hammond, Wilderness Guide and Reluctant Politician)
הספר האחרון, שיצא לאור ב-2011, נערך בשיתוף עם נכדתו של המונד, לורין סטנפורד.
הופעתו הציבורית המשמעותית האחרונה של המונד הייתה בראשית 2004, כאשר הוא עמד במרכזה של ועידת תושבי אלסקה שכונסה על ידי המושל פרנק מרקאוסקי.
ג'יי המונד נפטר בביתו שבלייק קלארק ב-2 באוגוסט 2005, בגיל 83. הוא נטמן בחלקת הקבורה המשפחתית שבפורט אלזוורת'.
ג'יימס "ג'יי" מת'יו האף הוא כדורסלן אמריקאי בקבוצת אינדיאנה פייסרס מליגת ה-NBA.
הוא שיחק בליגת המכללות עבור קבוצת וירג'יניה קאבלירס.
האף היה שחקן כדורסל עבור אקדמיית וויאג'ר בדרהאם, קרוליינה הצפונית, שם אימן אותו אביו, מייק.
ב-21 בינואר 2016, בשנה האחרונה שלו בתיכון, האף הפך למלך הסלים בכל הזמנים של בית הספר.
האף הוביל את קבוצתו לזכייה באליפות המדינה בדרג 1A, וזכה בתואר השחקן המצטיין לאחר שרשם טריפל-דאבל של 14 נקודות, 14 ריבאונדים ו-10 חסימות בגמר.
הוא סיים את העונה עם ממוצע של 16.3 נקודות, 10.1 ריבאונדים ו-5.5 אסיסטים למשחק.
ב-2017 האף התחייב לשחק בליגת המכללות עבור אוניברסיטת וירג'יניה.
האף שימש כ"רדשירט" (שחקן שלא שיחק בעונתו הראשונה) כדי לשפר את כוחו ומשקלו.
הוא עלה במשקל בכ-14 ק"ג עד לתחילת עונתו השנייה.
בעונתו הראשונה, האף רשם בממוצע 3.4 נקודות ו-1.9 ריבאונדים למשחק.
ב-4 באפריל 2018, לאחר עונתו הראשונה, פורסם כי האף ייעדר בין שלושה לארבעה חודשים לאחר שעבר ניתוח בעצם השכם.
בעונתו השנייה, האף רשם בממוצע 4.4 נקודות ו-2.1 ריבאונדים ב-9.3 דקות למשחק בקבוצת אלופת המכללות.
ב-29 בפברואר, האף רשם 15 נקודות, 10 חסימות ו-9 ריבאונדים בניצחון 52–50 על אוניברסיטת דיוק.
הוא הצטרף לרלף סמפסון כשחקנים היחידים בתולדות האוניברסיטה עם לפחות 10 חסימות במשחק.
בעונתו השלישית, האף רשם בממוצע 8.5 נקודות, 6.2 ריבאונדים ו-2 חסימות למשחק, כל הנתונים היו שיאי קריירה.
בסיום העונה, הוא הכריז על כוונתו להיבחר בדראפט ה-NBA של 2020. לאחר שחשב על החלטתו, ב-1 באוגוסט 2020 הוא הודיע על חזרתו לווירג'יניה לעונתו האחרונה.
לאחר עונת 2020–2021, בה רשם בממוצע 13.0 נקודות, 7.1 ריבאונדים ו-2.6 חסימות למשחק, האף הכריז על כוונתו להיבחר בדראפט ה-NBA של 2021.
לאחר שלא נבחר בדראפט ה-NBA של 2021, האף הצטרף לליגת הקיץ של ה-NBA עם וושינגטון ויזארדס.
ב-21 בספטמבר 2021, הוא חתם עם הוויזרדס, אך שוחרר ב-13 באוקטובר.
ב-18 באוקטובר 2021, האף חתם על חוזה דו-כיווני עם לוס אנג'לס לייקרס.
ב-12 בינואר 2022, הוא שוחרר מהקבוצה.
ב-16 בינואר 2022, האף חזר לסאות' ביי לייקרס מה-G League.
האף הצטרף לסגל של לוס אנג'לס לייקרס לליגת הקיץ של 2022. בהופעתו הראשונה בליגת הקיץ, האף רשם 9 נקודות ו-7 ריבאונדים בניצחון 100–66 על מיאמי היט.
ב-27 ביולי 2022, האף חתם על חוזה Exhibit 10 עם לוס אנג'לס לייקרס.
הוא שוחרר ב-15 באוקטובר 2022, ואז חזר לסאות' ביי.
וושינגטון ויזארדס / קפיטל סיטי גו-גו (2023)
ב-2 במרץ 2023, האף חתם על חוזה דו-כיווני עם וושינגטון ויזארדס.
ב-4 באפריל, הוא זכה בתואר שחקן ההגנה של השנה ב-G League לאחר שהוביל את הליגה עם 4.0 חסימות למשחק.
ב-3 ביולי 2023, האף הצטרף לסגל של ליגת הקיץ של יוסטון רוקטס.
ב-18 ביולי 2023, האף חתם על חוזה דו-כיווני עם דנוור נאגטס.
ב-24 ביולי 2024, האף חתם על חוזה דו-כיווני עם ממפיס גריזליס.
ב-26 באוקטובר, הוא השיג שיא קריירה עם 18 נקודות בניצחון ביתי על אורלנדו מג'יק, ויומיים לאחר מכן הוא חתם על חוזה רב-שנתי עם הגריזליס.
ג'ואן רולינג , המוכרת בשם העט ג'יי.
Rowling), היא סופרת ופילנתרופית בריטית ילידת-אנגליה, מחברת סדרת הספרים הנמכרת ביותר ברחבי תבל – "הארי פוטר".
בזכות ספריה הפכה רולינג לאחת הנשים העשירות בבריטניה, ועל פי מגזין "פורבס" היא האדם הראשון בעולם שהפך למיליארדר מכתיבת ספרים.
הסדרה והיא זכו להצלחה חריגה בגודלה ברחבי העולם ביחס לרבי מכר אחרים שקדמו לסדרה; היא תורגמה ל-79 שפות, זכתה בפרסים רבים ומכרה מעל 500 מיליון עותקים.
כל ספרי "הארי פוטר" עובדו לקולנוע כסדרת סרטי "הארי פוטר", ואף יצאה סדרת סרטי המשך ("חיות הפלא והיכן למצוא אותן", "חיות הפלא: הפשעים של גרינדלוולד" ו"חיות הפלא: הסודות של דמבלדור") שאת תסריטיה כתבה רולינג ושתיארו את עולם הקוסמים שקדם להארי פוטר.
סדרת הסרטים הייתה המצליחה ביותר בתולדות הקולנוע מבחינת הכנסות ממכירת כרטיסים, עד שהיקום הקולנועי של מארוול תפס את מקומה.
באפריל 2013 פרסמה את "קריאת הקוקייה", שהיה המותחן הראשון שלה תחת שם העט רוברט גלבריית' (Robert Galbraith).
בסך הכל פרסמה עד כה שמונה ספרים תחת שם זה בסדרת הספרים "קורמורן סטרייק".
ג'ואן רולינג נולדה בגלוסטרשייר שבאנגליה.
אביה אנגלי ואימה ממוצא סקוטי וצרפתי.
כילדה, אהבה רולינג לכתוב סיפורי פנטזיה שאותם נהגה להקריא לאחותה.
היא למדה לימודים קלאסיים וצרפתית באוניברסיטת אקסטר.
לאחר שנת לימודים בפריז שבצרפת עברה רולינג בחזרה לאנגליה והתגוררה בלונדון, שם עבדה כחוקרת וכמזכירה דו-לשונית בארגון זכויות האדם "אמנסטי".
הרעיון לסיפורי "הארי פוטר" צץ לו בדמיונה בעת נסיעתה ברכבת ממנצ'סטר ללונדון.
בראיון שנתנה לעיתון, היא סיפרה שבשנת 1990 היא חזרה ללונדון ברכבת שהתעכבה ממנצ'סטר ותוך כדי הנסיעה נרקם במוחה הסיפור השלם של הארי פוטר ובית הספר לקסמים.
לצערה, היא שכחה להביא איתה כלי כתיבה, ורק כשהגיעה לאחר 4 שעות לביתה, היא העלתה על דף במחברת את ראשי הפרקים של כל העלילה.
כבר אז החליטה שהספר יכיל 7 כרכים, כרך לכל שנת לימוד בבית הספר ושם גיבורו יהיה הארי פוטר.
"הארי" היה השם האהוב עליה לבנים ומשפחת "פוטר" התגוררה בשכנות לביתה כשהייתה בת 7.
בדצמבר אותה השנה נפטרה אמה בגיל צעיר ממחלת טרשת נפוצה, לאחר 10 שנות מאבק במחלה.
היא סיפרה שמות אמה השפיע מאוד על הכתיבה שלה.
רולינג עברה לפורטו שבפורטוגל ושימשה שם כמורה לאנגלית.
לאחר שנה וחצי בפורטו, פגשה את עיתונאי הטלוויזיה הפורטוגלי חורחה ארנטס בבר, וגילתה שהם חולקים עניין בסופרת ג'יין אוסטן.
הם נישאו ב-16 באוקטובר 1992, ובתם נולדה ב-27 ביולי 1993 בפורטוגל.
בני הזוג נפרדו ב-17 בנובמבר 1993. בדצמבר 1993, עם שלושה פרקים של "הארי פוטר" במזוודה, עברו רולינג ובתה לאדינבורו שבסקוטלנד, על מנת לגור בסמוך לאחותה של רולינג.
שבע שנים לאחר שסיימה את לימודיה באוניברסיטה, רולינג ראתה את עצמה ככישלון.
נישואיה נכשלו, והיא הייתה מובטלת עם תינוקת.
היא תיארה את כישלונה כ"משחרר", כשבעיניה, הוא זה שאפשר לה להתמקד בכתיבה.
במהלך תקופה זו אובחנה עם דיכאון קליני ושקלה להתאבד.
הדיכאון נתן לה השראה לדמויות המכונות סוהרסנים, יצורים מוצצי נשמה שהופיעו החל מהספר השלישי.
רולינג פנתה בבקשה לסיוע מרשויות הרווחה ותיארה את מעמדה הכלכלי כ"ענייה ככל שניתן להיות בבריטניה המודרנית, מבלי להיות חסרת בית".
רולינג נותרה מיואשת לאחר שבעלה המנוכר הגיע לסקוטלנד, על מנת לחפש גם אותה וגם את בתם.
היא השיגה צו הרחקה, וארנטס חזר לפורטוגל.
באוגוסט 1994 הגישה רולינג בקשה לגירושין.
באוגוסט 1995 החלה לקחת חלק בקורס להכשרת מורים בבית הספר לחינוך של בית מוריי באוניברסיטת אדינבורו, לאחר שסיימה את הרומן הראשון שלה.
בהיותה מובטלת המטפלת בתינוקת, התפרנסה רולינג מקצבת רווחה.
את הזמן היא ניצלה להשלמת ספרה הראשון שאותו כתבה בבתי קפה.
לדבריה, היא כתבה בבתי קפה בשל האווירה בהם, והעובדה שהדרך היחידה להשקיט את בתה התינוקת הייתה טיולים ממושכים בעגלה ברחבי העיר.
מאחר שלאחותה וגיסה היה בית קפה בבעלותם בקרבת מקום, יכלה רולינג לשבת שם במשך שעות, כשעגלת בתה הישנה לצדה ולכתוב.
הסוכן הספרותי הראשון שאליו שלחה רולינג את כתב היד החזיר לה מכתב דחייה קצר, והיא שלחה את הספר לסוכנות "Christopher Little Literary Agency" שלא נהגה להוציא ספרי נוער.
בעקבות המלצת המזכירה, בריוני אוונס, לקח הסוכן כריסטופר את כתב היד לביתו ולמחרת הודיע שהחליט לטפל בהוצאת הספר.
12 הוצאות לאור דחו את כתב היד, כולל הוצאת פינגווין, עד אשר הגיע להוצאת בלומסברי שפתחה זה מקרוב מחלקה של ספרי ילדים.
תמורת כתב היד של "הארי פוטר ואבן החכמים" קיבלה רולינג סכום של 1,275 ליש"ט, שהיה עבורה סכום גבוה במיוחד.
בארוחת הצהריים שבה סיכמו את העסקה המוצלחת, בארי קאנינגהם, העורך של הוצאת בלומסברי, יעץ לרולינג לחפש עבודה קבועה כי "אף פעם לא תרוויחי כסף מהספרים האלה" – משפט שהיא מרבה לצטט בהומור.
זמן קצר אחרי החתימה, קיבלה רולינג מענק של 8,000 ליש"ט ממועצת האמנות הסקוטית.
הספר יצא לאור ב-26 ביוני 1997 בכריכה רכה ובכריכה קשה.
הוא הודפס באלף עותקים, שחציים נשלחו לספריות (בחלוף הזמן, כל עותק כזה שווה כ־20 אלף ליש"ט).
בתחילת 1998 נמכרו זכויות הספר במכירה פומבית להוצאה אמריקנית תמורת 105,000 דולר.
תוכנו של הספר וסיפורה של המחברת שחיה מקצבת רווחה, שבו את דמיונו של הקהל האמריקני.
(J.K.) רולינג נכתב על כריכות ספריה, מאחר שהמו"ל הביע חשש כי נערים לא יאהבו לקרוא ספר שנכתב בידי אישה.
היא הוסיפה את האות K על שם סבתה – קת'לין, אף על פי שאינו חלק משמה.
במהלך 10 השנים הבאות הוציאה ג'יי קיי רולינג שישה ספרים נוספים בסדרת "הארי פוטר" שהפכו לרבי מכר בארצות רבות.
כל ספר בסדרה נמכר במספר רב יותר של עותקים בהשוואה לקודמיו.
תורים ארוכים של קוראים המכורים לסדרה ציפו למכירה של כל כרך חדש כשזה יצא, החל מהספר הרביעי בסדרה.
הספר השביעי בסדרת "הארי פוטר", שאותו סיימה לכתוב ב-11 בינואר 2007, יצא לאור בכל העולם בו זמנית ב-21 ביולי 2007 באותה שעה.
רולינג נמצאת במקום השלושה עשר ברשימת הנשים העשירות בבריטניה, ולפי הערכות הונה מתקרב למיליארד דולר.
מגזין פורבס ציין שרולינג היא האדם הראשון שהפך למיליארדר מכתיבת ספרים.
ב-11 ביוני 2008 פרסמה רולינג באינטרנט את הסיפור הקצר "הארי פוטר - פריקוול".
הסיפור מתאר את הרפתקאותיהם של ג'יימס פוטר וסיריוס בלק.
הסיפור התרחש כשלוש שנים לפני לידתו של הארי פוטר אך אין לו משמעות באירועים שעתידים לבוא.
ב-27 בספטמבר 2012 יצא לאור הרומן למבוגרים "כיסא פנוי", וזכה לביקורות מעורבות.
החל מאפריל 2013 פרסמה רולינג שמונה ספרים (עד כה) בסדרה הבלשית "קורמורן סטרייק" .
ב-26 ביוני 2015 הודיעה רולינג בציוץ בטוויטר על מחזה תיאטרון בשם הארי פוטר והילד המקולל אותו היא כותבת עם המחזאי והתסריטאי ג'ק ת'ורן.
המחזה הודפס כספר ואף תורגם לעברית.
הוא מוצג על הבמות בשני חלקים נפרדים, שכל אחד מהם אורך כשלוש שעות.
בנובמבר 2016 יצא לאקרנים הסרט "חיות הפלא והיכן למצוא אותן", המבוסס על ספרה של רולינג.
הבכורה לסרט השני בסדרה, חיות הפלא: הפשעים של גרינדלוולד, התקיימה ב-16 בנובמבר 2018.
על הישגיה הספרותיים ופעילותה הפילנתרופית הוכתרה רולינג לחברה במסדר האימפריה הבריטית.
ב־3 בפברואר 2009 קיבלה רולינג את אות לגיון הכבוד הצרפתי מידי נשיא צרפת באותו זמן, ניקולא סרקוזי.
באפריל 2013 יצא לאור הספר "קריאת הקוקייה" שפורסם תחת שם העט רוברט גלבריית'.
הספר היה הראשון בסדרת ספרים מסוגת ספרות בלשית שגיבוריה הם חוקר פרטי בשם קורמורן סטרייק ועוזרתו רובין אלקוט.
ביולי 2013 אישרה רולינג שהיא כתבה את הספר, שזכה לתשבחות רבות.
הספרים הבאים בסדרה פורסמו תחת אותו שם עט:
ביוני 2014 יצא לאור ספר המשך, "תולעת משי".
באוקטובר 2015 יצא לאור ספר שלישי בסדרה, "דרך הרשע".
בספטמבר 2018 יצא לאור ספר רביעי בסדרה, "לבן קטלני".
בספטמבר 2020 יצא לאור הספר החמישי בסדרה, "דם חם".
באוגוסט 2022 יצא לאור הספר השישי "לב שחור כמו דיו".
ששת הספרים הראשונים בסדרה עובדו לסדרת טלוויזיה בשם "סטרייק".
לצד פעילותה כסופרת ובאמצעות ההון הרב שהרוויחה, רולינג עוסקת גם בנדבנות.
רולינג תרמה הון רב למלחמה בטרשת נפוצה, לילדים מאושפזים, לתמיכה במשפחות חד-הוריות בסקוטלנד ולהקלת הרעב באפריקה; בין השאר תרמה למטרה זו רווחים מספרים נוספים, מלבד סדרת "הארי פוטר".
בשנת 2000 הקימה רולינג את נאמנות הצדקה Volant, המשתמשת בתקציבה השנתי של 5.1 מיליון ליש"ט למאבק בעוני ואי שוויון חברתי.
על פי המגזין "פורבס", רולינג היא האדם הראשון בעולם שהפך למיליארדר ממכירת ספרים, והמיליארדר הראשון בעולם שוויתר מרצון על הסטטוס כמיליארדר באמצעות תרומות נדבנות.
באותה שנה תרמה רולינג כ־39 מיליון לירה שטרלינג לילדים, נשים, משפחות חד הוריות ונושאים בין־לאומיים שונים.
באוקטובר 2015 חתמה רולינג, ביחד עם 150 אנשי רוח וסופרים בריטים, על עצומה ומכתב פומבי נגד חרם על ישראל.
באפריל 2018, בעקבות התגברות האנטישמיות החדשה בבריטניה פרסמה רולינג מספר ציוצים בטוויטר שבהם הביעה תמיכה וסולידריות עם היהודים וקראה להיאבק באנטישמיות.
בספטמבר 2018 פורסם כי דמות-הנבל בספרה החדש "לבן קטלני", ג'ימי נייט, הוא פעיל שמאל רדיקלי שהאנטי-ציונות האובססיבית שלו הפכה לאנטישמיות.
זוהי חלק ממחאתה של רולינג נגד האנטישמיות החדשה.
באוקטובר 2023, לאחר טבח שבעה באוקטובר, הביעה רולינג את תמיכתה במדינת ישראל.
היא שיתפה במדיה החברתית שלה ב־𝕏 כתבה על רצח אכזרי של תינוקות יהודים וישראלים מעוטף עזה, ועל כך כתבה: "עכשיו נראה את אלו שהצדיקו אונס, רצח ועינויים מצדיקים גם את זה".
עוד שיתפה ב־𝕏 את תמונתה של נויה דן, ילדה ישראלית על הרצף האוטיסטי שנרצחה על-ידי ארגוני טרור פלסטינים והעריצה את ספריה.
"חטיפת ילדים זה מעשה נתעב ובלתי מוצדק לחלוטין", הזדעקה רולינג.
גופותיהן של נויה דן וסבתהּ אותרו ב־19 באוקטובר 2023 סמוך לגדר הגבול בין ישראל לרצועת עזה.
בתגובה לידיעה כתבה רולינג: "אין לי מילים".
רולינג מרבה להתבטא ברשת החברתית טוויטר בנושאים שונים הקשורים לפעילותה החברתית ולעמדותיה הפוליטיות.
במספר הזדמנויות בשנים 2017–2019 סימנה "אהבתי" וצייצה מחדש מספר ציוצים שזוהו עם חשבונות של פעילות פמיניסטיות אנטי-טרנסיות.
על פעולות אלו ספגה ביקורת חריפות ברשתות החברתיות, ובתגובה הדוברת שלה טענה כי פעולות אלו נעשו בטעות.
בדצמבר 2019 פרסמה רולינג ציוץ תמיכה במאיה פורסטטר, שפוטרה מעבודתה בעקבות סדרה של התבטאויות טרנספוביות בטוויטר.
ציוץ זה הוביל לסערה ברשתות החברתיות.
ביוני 2020 פרסמה ציוץ שמבקר כותרת של כתבה שבה נכתב "אנשים עם וסת", בטענה שניסוח זה מוחק נשים.
ציוץ זה הוביל לסערה נוספת הן ברשתות החברתיות והן לתגובות נגד דבריה של רולינג מצד הליגה ההומו-לסבית נגד השמצה ופרויקט טרוור.
ב-10 ביוני 2020, בעקבות התגובות, פרסמה רולינג באתר הבית שלה מכתב פתוח בו היא דחתה את כל האשמות בטרנספוביה נגדה.
היא הסבירה את גישתה לנושא ואת ההתעניינות הרבה שלה בו, שנובעות מסיבות מקצועיות ואישיות גם יחד.
מאמר זה, פרסומיה הנוספים ברשת החברתית וספרה "דם חם" בו מוצג גבר בבגדי נשים ממשיכים להיות מוקד לתגובות בעד ונגד.
ב-2024 הוציאה רולינג ספר מאמרים בשם "The Women Who Wouldn't Wheehst" ("הנשים שלא שתקו").
בראיונות טענה כי היא עומדת מאחורי טענותיה שמין ביולוגי הוא מושג אמיתי.
היא טענה כי יש לה אמפתיה כלפי טרנסים וטרנסיות ולכן הניסיון להציגה כטרנסופובית הוא מגוחך.
בהמשך אותה שנה התבטאה נגד המתאגרפת האלג'יראית אימאן ח'ליף וכינתה אותה "גבר שמוגן על ידי ארגון ספורט מיזוגני שנהנה לראות אישה שסופגת אגרופים בראשה וששאיפות חייה נופצו".
בסוף אותה שנה התבטאה ברשת 𝕏 נגד אחד ממבקריה כשפרסמה "אין ילדים טרנסג'נדרים.
אף ילד לא 'נולד בגוף הלא נכון'.
יש רק מבוגרים כמוך, המוכנים להקריב את בריאותם של קטינים כדי לחזק את אמונתך באידאולוגיה שתגרום בסופו של דבר לנזק רב יותר מניתוחים לכריתת אונה ותסמונת זיכרון שווא גם יחד".
בהיותה בעברה אם חד-הורית, רולינג משמשת כיום נשיאת ארגון צדקה המטפל במשפחות חד-הוריות, לאחר שהפכה לנציגה הראשונה שלהם בשנת 2000. רולינג שיתפה פעולה עם שרה בראון, רעייתו של ראש ממשלת בריטניה לשעבר, גורדון בראון, כדי לכתוב ספר המכיל סיפורי ילדים, במטרה לסייע למשפחות שכאלו.
בשנת 2001 ביקש קרן הצדקה "" משלוש הסופרות הבריטיות הנמכרות ביותר – מחברת ספרי הבישול ומגישת הטלוויזיה דיליה סמית', יוצרת סדרת ספרי "ברידג'ט ג'ונס" הלן פילדינג, והסופרת רולינג – להוציא לאור חוברות הקשורות ליצירותיהם המפורסמות ביותר.
שתי החוברות של רולינג: "חיות הפלא והיכן למצוא אותן" ו"קווידיץ' בראי הדורות", עוצבו כהעתקים של ספרי לימוד בדיוניים מספריית הוגוורטס.
מאז שנמכרו במרץ 2001, גייסו הספרים 15.7 מיליון ליש"ט לקרן.
10.8 מיליון ליש"ט שגייסו מחוץ לבריטניה הועברו לקרן בינלאומית חדשה לילדים ולצעירים במשבר.
הקרן מעניקה גם לארגונים המסייעים לילדים, למשפחות חד-הוריות ולמחקר טרשת נפוצה.
ב-26 בדצמבר 2001 נישאה רולינג בשנית לד"ר ניל מייקל מארי, רופא מרדים במקצועו שאותו הכירה דרך מכרים משותפים.
הם הורים לשני ילדים משותפים: בן שנולד ב-2003 ובת שנולדה ב-2005, שלה הקדישה רולינג את הספר "הארי פוטר והנסיך חצוי-הדם".
המשפחה מתגוררת בעיר אדינבורו שבסקוטלנד.
לרולינג יש בית נוסף גם בלונדון, אנגליה.
בעת שכתבה את ספריה הראשונים, הייתה חלק מכנסייה סקוטית-פרסביטריאנית, שבה אף נטבלה בתה הצעירה.
ב-2012 הצהירה שהיא חברה בכנסייה האפיסקופלית הסקוטית.
הארי פוטר ואבן החכמים (1997. תרגום גילי בר-הלל, 1998)
הארי פוטר וחדר הסודות (1998. תרגום גילי בר-הלל, 1999)
הארי פוטר והאסיר מאזקבאן (1999. תרגום גילי בר-הלל, 2000)
הארי פוטר ומסדר עוף החול (2003. תרגום גילי בר-הלל, 2003)
הארי פוטר והנסיך חצוי-הדם (2005. תרגום גילי בר-הלל, 2005)
הארי פוטר ואוצרות המוות (2007. תרגום גילי בר-הלל, 2007)
חיות הפלא והיכן למצוא אותן (2001. תרגום גילי בר-הלל, 2003)
מעשיות בידל הפייטן (2008. תרגום גילי בר-הלל, 2009)
הארי פוטר והילד המקולל (2016. תרגום גילי בר-הלל, 2016)
סיפורים קצרים מהוגוורטס: כוח, פוליטיקה, ורוחות רפאים מטרידות (2016)
סיפורים קצרים מהוגוורטס: גבורה, מצוקה, ותחביבים מסוכנים (2016)
הוגוורטס: מדריך לא אמין ולא מושלם (2016)
חיות הפלא והיכן למצוא אותן - התסריט המקורי (2016. תרגום גילי בר-הלל, 2017)
חיות הפלא: הפשעים של גרינדלוולד - התסריט המקורי (2018. תרגום גילי בר-הלל, 2019)
חיות הפלא: הסודות של דמבלדור - התסריט המקורי (2022. תרגום אמיר צוקרמן, 2023)
צבא דמבלדור מתאחד באליפות העולם בקווידיץ' (2014)
פורסמה תחת שם העט רוברט גלבריית'.
האיקבוג, 2020 - סיפור בהמשכים שפורסם באינטרנט בזמן מגפת הקורונה.
ג'ייב רקורדס הייתה חברת תקליטים אמריקנית שפעלה בשנים 1981–2011, והתמחתה בעיקר במוזיקת פופ ובמוזיקת היפ הופ.
האמנים הנמכרים ביותר של החברה היו הבקסטריט בויז, בריטני ספירס ואן סינק.
החברה הוקמה בשנת 1981 על ידי קלייב קלדר כחברת בת של חברת Zomba, שאותה הקים יחד עם ראלף סיימון.
בתחילת דרכה הצליחה ג'ייב עם אמני הגל החדש כמו A Flock of Seagulls ועם אמני היפ הופ מוקדמים כמו Whodini.
בהמשך הפכה החברה לכוח מרכזי בראפ עם אמנים כמו די ג'יי ג'אזי ג'ף והפרש פרינס, א טרייב קולד קווסט, Boogie Down Productions ובהמשך גם אר.
בשנות ה־90 הפכה Jive לאחת מחברות התקליטים הגדולות בעולם, בעיקר בזכות גל הפופ שכלל אמנים כמו בריטני ספירס, בקסטריט בויז ואן סינק.
הצלחת החברה נמשכה גם בשנות ה־2000 עם אמנים כמו ג'סטין טימברלייק, פינק, אאוטקאסט ואשר.
קלדר מכר את החברה לחברת ברטלסמן מיוזיק גרופ של ברטלסמן בסכום של כ־2.74 מיליארד דולר, ובהמשך החברה נטמעה במיזוג בין BMG לסוני, כאשר הקטלוג נשאר בבעלות סוני מיוזיק.
בפברואר 2026 חברת RCA של סוני מיוזיק הודיעה על השקה מחדש של מותג התקליטים ג'ייב כחברה עצמאית, שתנוהל על ידי מייק וייס ודיוויד מלהאדו, לשעבר סגני נשיא בכירים ב־United Masters.
ג'ונתן קימבל "ג'יי קיי" סימונס הוא שחקן ומדבב אמריקאי, זוכה פרס אוסקר, פרס גלובוס הזהב ופרס גילדת שחקני המסך על תפקידו בתור המורה לג'אז טרנס פלצ'ר בדרמה "ויפלאש" (2014).
הוא ידוע בעקבות תפקידיו הטלוויזיוניים כד"ר אמיל סקודה בסדרה "חוק וסדר" וב"חוק וסדר: מדור מיוחד", הניאו נאצי ורנון שילינגר בדרמת הכלא "אוז" ובתור המפכ"ל ויל פופ בסדרה "המפענחת", הוא גם גילם את עורך העיתון ג'יי ג'ונה ג'יימסון בסרטי "ספיידרמן" מבית מארוול.
הוא דיבב את טנזן בסדרת האנימציה "האגדה של קורה", וגילם את דמותו של ג'יימס גורדון בסרט "ליגת הצדק" של היקום הקולנועי של DC.
סימונס נולד בדטרויט, מישיגן שבארצות הברית, למשפחה נוצרית.
הוא למד באוניברסיטת מונטנה, והיה חבר ב-"Seattle Repertory Theatre".
לפני שהצליח במסך הגדול והקטן היה סימונס זמר ושחקן תיאטרון בברודוויי.
הוא גילם את הארי הסוס בגרסה מחודשת ל"ברנשים וחתיכות", כמו גם את ג'יגר בגרסה מחודשת למחזמר "קרוסלה" בבית האופרה של יוסטון.
בשנת 2004 שיחק בקומדיית הפשע של האחים כהן, "לחסל את הליידי" בכיכובו של טום הנקס.
ב-2014 זכה בפרס אוסקר לשחקן המשנה הטוב ביותר, בפרס גלובוס הזהב ובפרס גילדת שחקני המסך, על תפקידו בתור מדריך הג'אז המתעלל טרנס פלצ'ר בסרט "ויפלאש".
בשנת 2016 שיחק בסרט המתח "רואה החשבון" לצידם של בן אפלק ואנה קנדריק.
באותה שנה שיחק בסרט המוזיקלי של הבמאי דמיאן שאזל, "לה לה לנד" לצידם של אמה סטון ראיין גוסלינג.
ודיבב את דמותו של קאמפה בסרט האנימציה "כלב מי שמנגן".
באותה שנה יצא הסרט "קונג פו פנדה 3" בו דיבב את קאי, הנבל של הסרט.
בשנת 2017 השתתף בסרט הדרמה "הגיבורים של בוסטון", לצדם של מארק וולברג, מליסה בנויסט וקווין בייקון, שיחק בסרטו הקומי של לורנס שר "ממזרים" ("Father Figures"), לצד אד הלמס, אוון וילסון וגלן קלוז, וכן השתתף בסרט "איש השלג".
בשנת 2018 גילם את הדמות הראשית בסדרה "מקביל".
באותה שנה שיחק בתפקיד הראשי בסרט "מקום לאהבה".
עוד באותה שנה סימונס הופיע בהופעת אורח בסדרה "משפחת סימפסון" בעונה 30 פרק 9 כפסיכולוג (דיבוב).
בשנת 2022 שיחק בתפקיד הראשי לצד סיסי ספייסק בסדרת הדרמה והמד"ב "שמי הלילה" ברשת אמזון פריים וידאו; אודות הסדרה על זוג מבוגר שמגלה שער בחצר האחורית שלהם שמוביל לכוכב לכת נטוש.
2001 – "חוק וסדר: כוונה פלילית" – ד"ר אמיל סקודה
2007 - "ליבי קבור בברך פצועה- סרט טלוויזיה - ג'יימס מקלפלין
2015 - "מייג'ור לייזר" - הנשיא וויטוול - דיבוב
2015 – "גרוויטי פולס" – סטאנפורד פילבריק פיינס/המחבר של היומנים (דיבוב)
2020 – מקרוב: הכול על נגיף הקורונה, קריין
2020 - ברוקלין-תשע-תשע - הסוכן דילמן (פרק אחד)
2020 – הנסיכה הקסומה: סרט ביתי
2021-הווה - The Great North - טאסק ג'ונסון (דיבוב)
2021 – בלתי מנוצח – אומני מן/ נולאן גרייסון
2022 - שמי הלילה - פרנקלין יורק
ג'ייסון אייזק קאטלר הוא מפתח גוף אמריקאי, שלאחרונה התחרה במשקל 126.3 קילו, וזכה בתואר מר אולימפיה לשנת 2006 ו-2007 וגם לשנת 2009 ו-2010.
קאטלר זכה בתחרות מר אולימפיה, שהתקיימה ב-1 באוקטובר 2006, לאחר ש-3 פעמים ברציפות (4 בסך הכל בחייו) הגיע למקום השני כשבמקום הראשון היה רוני קולמן, שקיבל את התואר מר אולימפיה 8 שנים ברציפות (2005-1998).
בשנת 2008 הפסיד את התואר לדקסטר ג'קסון אבל ניצח שוב בשנת 2009 ובכך הפך לאדם היחיד בהיסטוריה שהרוויח את התואר חזרה אחרי הפסד.
קאטלר זכה גם 3 פעמים בתחרות ארנולד קלאסיק (2004-2002).
הוא ידוע כאחד המתחרים בעלי אחוז השומן הנמוך ביותר - לאחרונה בתחרות מר אולימפיה 2007 הוא התחרה במשקל 128 ק"ג עם 3% שומן בלבד בגוף.
במר אולימפיה 2011 הוא הגיע למקום השני
בהיסטוריה של ההצפנה, ג'ייד (JADE) הייתה שם קוד שניתן על ידי מפענחי צופן אמריקאים למכונת הצפנה יפנית.
הצי הקיסרי היפני השתמש במכונה לתקשורת בין השנים 1942 ל־1944. ג'ייד הייתה דומה למכונת הצפנה אחרת בשם CORAL, אולם ג'ייד קידדה הודעות במערכת הברות הקרויה קאטאקאנה ועשתה שימוש באלפבית של 50 סמלים.
ג'יי סטריט היא שדולה ציונית אמריקאית המורכבת בעיקר מיהודים-אמריקאים שהוקמה בשנת 2008 על ידי ג'רמי בן-עמי.
מטרתה להשמיע קול של "אמריקאים בעד ישראל ובעד שלום, שרוצים שישראל תהיה בטוחה".
הארגון רואה בפתרון שתי המדינות כפתרון לסכסוך הישראלי-פלסטיני ומגדיר את עצמו בהבלטה כפרו-ישראלי.
השדולה הוקמה לאחר שחוגים יוניים ביהדות ארצות הברית טענו כי איפא"ק, השדולה הוותיקה הפועלת למען ישראל, מדגישה קו ימני שאינו מתיישב עם דעותיהם לגבי האינטרסים של ישראל ושל ארצות הברית.
בהתאם, ג'יי סטריט מצהירה על עצמה כ"בית פוליטי לאמריקאים התומכים בישראל ובשלום".
מאז הקמתה, גורמי ימין מתחו ביקורת על פעילותה.
לאור זאת, ג'יי סטריט פרסמה דף בו היא מנסה להפריך מיתוסים שלדבריה קיימים כלפי הארגון באתר האינטרנט שלה.
בחוגי הימין, הן בישראל והן בארצות הברית, ישנה הטענה שהארגון למעשה אנטי-ישראלי.
השם ג'יי סטריט הוא מעין משחק מילים.
אחד הרחובות המרכזיים בבירת ארצות הברית, וושינגטון די.
נקרא K Street, ובו שוכנות רבות מהשדולות והממסד הפוליטי.
לימים הפך שם הרחוב למזוהה עם השדולות בפוליטיקה האמריקאית.
לפי סדר האותיות באנגלית, הרחוב המקביל אמור להיקרא J Street, אך מסיבות היסטוריות רחוב שכזה אינו קיים.
לכן, כמו הרחוב J Street, השדולה הוקמה במטרה להשמיע קול שעד להקמתה לא היה קיים בארצות הברית.
בנוסף, האות "J" מרמזת על זהותה היהודית של השדולה, כפי שנובע מהמילה "Jewish", קרי יהודי.
נשיא הארגון ומנהיגו מאז היווסדו באפריל 2008 הוא ג'רמי בן-עמי, לשעבר יועץ מדיני בממשל קלינטון ומנהל התקשורת של הקרן החדשה לישראל.
יו"ר הדירקטוריון הוא מורטון פרידמן, בעבר יועץ למדיניות חוץ של נשיאי ארצות הברית, וסגניתו היא אלכסנדרה סטנטון, אשת עסקים ופעילה במפלגה הדמוקרטית.
ראש המטה הוא סטיבן קרובינר, בעל תואר שני בלימודי המזרח התיכון מהאוניברסיטה העברית בירושלים, כסגן נשיא מכהן אלן אלסנר, שהיה הכתב לענייני הבית הלבן ומדיניות חוץ של סוכנות "רויטרס".
בדירקטוריון מכהנת, בין כלל חבריו, דֶבּרה דילי, מנכ"ל הוועידה הלאומית של המפלגה הדמוקרטית בתקופת הנשיא קלינטון.
דוד קמחי, לשעבר סגן ראש "המוסד" ומנכ"ל משרד החוץ, היה חבר בדירקטוריון של השדולה.
מנהלת השלוחה של ג'יי סטריט בישראל היא עדינה ווגל-איילון.
ברשימות "ידידי ג'יי סטריט בישראל" ותומכי הארגון נכללים השרים לשעבר יעקב פרי, חיים רמון, יולי תמיר, אופיר פינס, יוסי ביילין וחיים אורון, האלופים בדימוס עמרם מצנע, שלמה גזית, נתי שרוני, דני יתום וראש השב"כ לשעבר כרמי גילון.
התנועה מחולקת לשלושה ארגונים נפרדים:
ג'יי סטריט - ארגון ציבורי שמטרתו "לתמוך בהנהגה אמריקאית חזקה הדוגלת בסיום הסכסוך הישראלי-ערבי והישראלי-פלסטיני בדרכי שלום והידברות".
בתור ארגון ציבורי מוכר לעניין תרומות, הוא מנוע מלתמוך כספית במועמדים פוליטיים.
ג'יי סטריט PAC - ארגון שמטרתו לגייס תמיכה כספית ופוליטית במועמדים הדוגלים בעמדות הקרובות ללבו של הארגון, שרובם מזוהים עם המפלגה הדמוקרטית.
קרן החינוך של ג'יי סטריט - פועלת להגדלת הנראות והנוכחות של עמדות התומכות בישראל ובשלום בקרב קהילות יהודיות ברחבי ארצות הברית.
הקרן מעודדת שיח פתוח העוסק בדרך הטובה ביותר לקידום האינטרסים ארוכי הטווח של ישראל ולקידום עתידה כמדינה יהודית ודמוקרטית.
הקרן מפעילה שתי תוכניות שטח מובילות: J Street Local – תוכנית השטח הלאומית של הארגון, ו-J Street U - תנועת הקמפוסים של הארגון.
J street PAC היא הוועידה הפרו ישראלית הגדולה ביותר בארצות הברית, יותר משליש מהכספים המיועדים לפעילות פרו-ישראלית מתועלים על ידי ה-PAC.
J street PAC פועל לגיוס כספים לתמיכה במתמודדים לסנאט ולקונגרס האמריקני – תומכי ישראל, ותומכי פתרון שתי המדינות.
בבחירות 2008, J street PAC גייסה כ-600,000$ עבור 41 מועמדים בהם תמכה, מתוכם 33 מועמדים זכו במושב בקונגרס.
בבחירות 2010 J street PAC תמכה ב-61 מועמדים – 3 לסנאט, ו-58 לקונגרס – מתוכם 45 נבחרו.
הקרן גייסה יותר מ-1.5 מיליון דולרים עבור מועמדיה – יותר מכל ארגון פרו-ישראלי אחר.
בבחירות 2012 J street PAC תמכה ב-71 מועמדים, מתוכם 70 נבחרו.
הקרן גייסה יותר מ-1.8 מיליון דולרים עבור מועמדיה והייתה אחראית ל-35% מתוך כלל הכספים הפרו-ישראליים שהועברו למתמודדים בבחירות.
בבחירות 2014 J street PAC גייסה יותר מ-2.4 מיליון דולרים עבור מועמדיה – הסכום הגדול ביותר שגויס אי פעם על ידי ועידה פרו-ישראלית.
הוועידה תמכה ב-95 מועמדים, מתוכם 79 נבחרו.
J street PAC תרמה תרומה משמעותית לכך שהקונגרס ה-114 יהיה הקונגרס שבו מכהנים הכי הרבה נציגים תומכי ישראל ותומכי שלום בהיסטוריה – 12 סנאטורים ו-74 חברי קונגרס נתמכים על ידי הוועידה.
בבחירות לנשיאות ארצות הברית בשנת 2020 השדולה תמכה במועמד המפלגה הדמוקרטית, ג'ו ביידן.
זו הייתה הפעם הראשונה שההשדולה תמכה במועמד ספציפי לנשיאות.
"ביידן טוב לישראל כי הוא אדם עם ניסיון וקשר למקום הזה.
אכפת לו שתהיה כאן מדינה יהודית דמוקרטית, אכפת לו מביטחון ישראל, והוא מאמין שצריך להגיע לפתרון עם הפלסטינים".
J street u הוא ארגון הסטודנטים של השדולה.
הוא פועל בקמפוסים בכל רחבי ארצות הברית לקידום פתרון שתי המדיניות.
התנועה קמה בתגובה לתחושתם של סטודנטים יהודיים רבים כי התנועות העוסקות בסכסוך הישראלי-פלסטיני בקמפוסים הן נציות משני צדי המתרס – האחריות הבלעדית למצב במזרח התיכון מוטלת על ישראל מצד אחד, או על הרשות הפלסטינית מצד שני.
J street U מעודדת סטודנטים לפעול יחדיו למען פתרון שתי המדינות ולמען עתיד של שלום, ביטחון ודמוקרטיה לשני הצדדים בסכסוך.
שאיפתה של התנועה היא לספק לקהילות ולקמפוסים בהם היא פועלת כרי דיון פוריים ופרגמטיים על מנת להתמודד עם הסוגיות הבוערות שעל הפרק.
יו"ר הארגון היא אמנה פארוקי, פעילה ציונית אמריקאית ממוצא פקיסטני-מוסלמי.
במהלך 2009 פעל הארגון לקידום פגישות בין חברי קונגרס אמריקניים לבין השופט הדרום-אפריקני ריצ'רד גולדסטון.
בתגובה לפרסום זה הבהיר נשיא הארגון, ג'רמי בן עמי, כי הארגון אומנם קיים מספר שיחות בנושא עם פוליטיקאים אמריקניים, אך בסופו של דבר החליט לחדול ממעורבותו בגלל רגישות הנושא בישראל.
ביוני 2010, בעקבות המשט לעזה, יצא הארגון בקול קורא לתומכיו שתומך בזכותה העקרונית של ישראל לחסום את המשט לעזה אך טען כי אפשר היה לבצע זאת בדרך יעילה יותר.
בשנת 2011 פעל הארגון נגד הקמפיין הדיפלומטי הפלסטיני להכרה במדינה פלסטינית באו"ם.
הוא פרסם נייר עמדה בו כתב:" כי איננו מאמינים שבהקשר הקיים זה יקדם את השלום, יחזק את הביטחון וישפר את התנאים בשטח...לכן ג'יי סטריט תומכת בכוונת ארצות הברית להטיל וטו על מאמץ מהסוג הזה במועצת הביטחון של האו"ם".
במהלך מבצע עופרת יצוקה הארגון הצהיר כי הוא תומך בזכותה של ישראל להגן על עצמה לנוכח ירי הרקטות המתמשך עליה, אך גם קרא למשא ומתן ולהכרה בכך שאין פתרון צבאי לסכסוך הישראלי-פלסטיני.
ביולי 2014, במהלך מבצע צוק איתן, פרסם הארגון את עמדתו לגבי המבצע, ובין כלל הדברים הצהיר כי "ג'יי סטריט תומך בתוקף בזכות ישראל להגן על עצמה במידה הראויה נגד איום הרקטות חסר המעצורים, ולהרוס את המנהרות המוליכות לישראל".
במאי 2014 פרסם נשיא ג'יי סטריט מאמר, בו שבו שלל את עמדת ממשל אובמה הדוגל בהמתנה עד ששני הצדדים ינקטו בצעדים לחידוש התהליך המדיני.
הוא קרא לג'ון קרי להניח מיד על השולחן את עמדת ארצות הברית בסוגיות ליבת הסכסוך, כדי ליצור עבור נתניהו ועבאס "רגע של בחירה".
במרץ 2010, בעקבות המשבר שנתגלע בין שתי המדינות סביב אישור תוכניות בנייה של 1,600 יחידות דיור בשכונת רמת שלמה בירושלים, ביקש הארגון מתומכיו לעמוד לצד ממשל אובמה נגד החלטת הבנייה.
הארגון אסף כ-40,000 חתימות אותן שלח לבית הלבן, הקוראות לתמוך בתגובה התקיפה של סגן הנשיא ג'ו ביידן ושל מזכירת המדינה הילרי קלינטון נגד ההצהרה הישראלית, אותה כינה "פרובוקטיבית".
הארגון מתנגד בתוקף לפיתוח נשק גרעיני בידי איראן, ומאמין כי מטרה זו מהווה אינטרס אסטרטגי קריטי של ארצות הברית, ישראל והמזרח התיכון כולו, החיונית להשגת שלום ויציבות באזור.
ארגון ג'יי סטריט תמך לכל אורך הדרך במדיניותו של אובמה כלפי איראן.
ביוני 2009 פרסם בן-עמי יחד עם טריטה פרסי, ראש "המועצה הלאומית האיראנית-אמריקאית", מאמר שתמך בעמדת הנשיא ברק אובמה להעדיף אמצעים דיפלומטיים לבלום את תוכנית הגרעין האיראנית על פני סנקציות.
לנוכח התנהלותה של איראן לאחר מכן, הצהיר הארגון כי הוא תומך בכינונן של סנקציות בינלאומיות כאמצעי למינוף המשא ומתן.
בשנת 2011 הארגון הבהיר בוועידה השנתית כי הוא מתנגד נחרצות לתנועת החרם על ישראל ולקמפיין ה-BDS.
הוא מאמין כי הפעילויות נגד מדינת ישראל ואזרחיה הם כלים לא הולמים בניסיון לפתור את הסכסוך הישראלי-פלסטיני.
ג'יי סטריט טוענים שחקיקה נגד ארגוני החרם על ישראל היא לא הדרך הנכונה להילחם בהם.
לדידם, חקיקה מעין זו סותרת את עקרונות החירות, ובכך מרחיקים את תמיכת הקהל הליברלי, אותו ה-BDS מנסה לגייס.
בקיץ 2016 יזם השר לעניינים אסטרטגיים, גלעד ארדן, שיתוף פעולה עם הארגון במאבק בתנועת ה-BDS, הוא הסביר כי "חשוב להבין שבמערכה זו אין ימין ושמאל".
באוקטובר 2009 ערך הארגון את הוועידה הארצית הראשונה שלו במלון "גראנד היאט" בוושינגטון, והשתתפו בה מעל 1,500 אנשים.
שגריר ישראל, מייקל אורן, הוזמן לוועידה אך לא הגיע, בנימוק שהארגון פועל נגד האינטרסים של ממשלת נתניהו.
נשיא המדינה שמעון פרס שלח ברכה לארגון לכבוד ועידתו הראשונה וציין לשבח את יוזמת ג'יי סטריט להקים ארגון למען שלום ישראלי-פלסטיני ושלום ישראלי-ערבי בכלל.
יושבת ראש "קדימה", ציפי לבני, שלחה מכתב ברכה, ואת מפלגתה ייצגו יושב ראש מועצת קדימה חיים רמון וחברי הכנסת מאיר שטרית ושלמה מולא.
על מכתב תמיכה לקראת הוועידה חתמו חברי כנסת מקדימה, העבודה ומרצ, יחד עם יוצאי מערכת הביטחון הישראלית.
עוד השתתפו בוועידה חברי הכנסת קולט אביטל וניצן הורוביץ והשרים לשעבר עמי אילון, עמיר פרץ, יולי תמיר ושלמה בן-עמי.
בוועידה נכחו חברי קונגרס אמריקאים ואישי ציבור יהודים ואמריקאים.
הנאום המרכזי היה של ג'יימס ג'ונס, היועץ לביטחון לאומי של הנשיא ברק אובמה.
בפברואר 2011 ערך הארגון ועידה שנתית.
ממשלת ישראל לא שלחה נציג רשמי לוועידה.
חברי כנסת הכנסת שהשתתפו בוועידה הם: דניאל בן סימון (העבודה), יואל חסון (קדימה), שלמה מולא (קדימה), עמיר פרץ (העבודה) ונחמן שי (קדימה).
עם המשתתפים בוועידה נמנו מוסטפא ברגותי, עז א-דין אבו אל-עייש, ורון פונדק.
עוד הבהיר הארגון כי על פי אמונתו, דיון מהותי על סוגיות שונות הוא חיוני לתרבות הדיון בקהילה היהודית, זאת במיוחד כאשר הדיון נסב על מחלוקות יסודיות.
הארגון מאמין – על פי הצהרתו – כי סגירת הדלת בפני שיח פתוח ורציני רק מרחיקה מהקהילה היהודית רבים מאלה שאותם היא שואפת לקרב, בראשם יהודים צעירים.
בוועידה השנתית השלישית, שנערכה במאי 2012, הופיעו לפני הוועידה הסופר עמוס עוז והפעילה החברתית סתיו שפיר, ואת ההרצאה המרכזית נשא ראש ממשלת ישראל לשעבר, אהוד אולמרט.
בוועידה השנתית שהתכנסה באוקטובר 2013 ייצגו את ישראל נציגים בולטים, ובהם שרת המשפטים ציפי לבני וחברי הכנסת צחי הנגבי, שלי יחימוביץ', מאיר שטרית ויצחק וקנין.
את נשיא ארצות הברית ייצגו סגנו ג'ו ביידן ומנהיגת הדמוקרטים בבית הנבחרים, ננסי פלוסי.
כנס זה הסתיים בהשקת "קמפיין 2" לקידום פתרון של שתי מדינות לשני עמים.
באפריל 2014 דחתה ועידת הנשיאים, ארגון הגג של הארגונים היהודיים בארצות הברית, את בקשת ג'יי סטריט להצטרף כחברה בוועידה.
הטענה העיקרית של המתנגדים הייתה, שג'יי סטריט איננו שייך לקונצנזוס היהודי שם.
האיחוד ליהדות רפורמית (URJ), המקיף לפי ההערכות יותר ממיליון יהודים ונחשב לגדול ביותר בארצות הברית, יצא בחריפות נגד ההחלטה למנוע את הצטרפות ג'יי סטריט.
נשיאו, הרב ריק ג'ייקובס, הודיע שהאיגוד הרפורמי ישקול לפרוש מוועידת הנשיאים.
בוועידה השנתית שהתכנסה באוקטובר 2019 השתתפו חמשה מתמודדים ב מטעם המפלגה הדמוקרטית: פיט בוטיג'ג', איימי קלובשר, ג'וליאן קסטרו, מייקל בנט וברני סנדרס.
במהלך הוועידה עלה נושא הסיוע האמריקאי לישראל.
נשיא הארגון, ג'רמי בן עמי אמר כי "הממשל האמריקאי לא צריך יותר לספק "צ'ק פתוח" לישראל.
חשוב שארצות הברית תבחן לעומק את השאלה אם הכסף שלנו צריך ללכת לפעילויות שהופכות את פתרון שתי המדינות לבלתי אפשרי".
תקציב התנועה לשנת 2009 היה כ-1.5 מיליון דולר (לצורך השוואה, תקציב איפא"ק עומד על כ-100 מיליון דולר).
שליש מהתקציב נתרם על ידי ג'ורג' סורוס ושני ילדיו.
בשנת תקציב העמותה עלה ל-1.8 מיליון דולר לתפעול הארגון ו-1.3 מיליון דולר למימון קרן החינוך שלו.
ועדת הכספים שלו כוללת כ-120 חברים, שכל אחד מהם תרם לפחות 10,000 דולרים.
במועצת הנשיאות חברים 46 תורמים שתרמו לפחות 25,000 דולרים לכל תורם.
ברשימת התורמים ישנם עשרות מוסלמים ואמריקאים שפעלו בשירות גופים ערביים בארצות הברית, דבר נדיר בארגונים פרו-ישראליים.
ג'רמי בן עמי הסביר את הדבר ברצון לכלול בין תומכי הארגון גם לא-יהודים.
ביקורת עזה התפרסמה אודות מהלכים שנויים במחלוקת כדוגמת קריאתו של מנכ"ל הארגון בשנת 2019, להתנות את הסיוע האמריקאי לישראל בפיקוח אמריקאי על שימושיו וארגון נאומים ופגישות עם אישים כמרואן ברגותי ופעילת ארגון החרם BDS רבקה וילקומרסון.
יש המזהים את ג'יי סטריט עם השמאל בישראל ובארצות הברית.
במכתב ברכה שפורסם לרגל כינוס הוועידה הראשונה של השדולה בוושינגטון בשנת 2009 נכללו חתימותיהם של אישי ציבור רבים מהשמאל בישראל, בהם אברהם בורג, נעמי חזן, דניאל בן-סימון, אורי סביר, שאול אריאלי, עמרם מצנע, דליה רבין, עוזי ברעם, שלמה בן-עמי, אמנון ליפקין-שחק ועמי אילון.
השדולה זכתה גם לברכתו של העיתון "הארץ", במאמר מערכת.
בימין הישראלי נטען שאיננה פרו-ישראלית.
דני דנון טען כי ג'יי סטריט הוא ארגון פרו-פלסטיני וכי על ישראל הרשמית לא לשתף עמו פעולה.
לעומתו, חבר הכנסת צחי הנגבי, שאף הוא מהליכוד, השתתף בכנס של ג'יי סטריט בשנת 2013 והביע הוקרה לפעילות הארגון.
גם קונסול ישראל בניו יורק לשעבר, דני דיין שהיה יו"ר מועצת יש"ע, מקיים עם הארגון קשר קבוע ותומך בפעילותו.
בעקבות החלטתה של "קדימה" להדק את הקשר עם הארגון, לקראת ועידתו בפברואר 2011, יצאו חברי הכנסת מקדימה זאב ביילסקי ושי חרמש נגד ההחלטה בטענה כי הארגון פועל נגד ישראל.
ג'ייד גודי הייתה כוכבת ריאליטי בריטית.
ידועה בעיקר בשל השתתפותה בתוכנית "האח הגדול".
גודי הופיעה לראשונה בתוכנית הריאליטי הבריטית "האח הגדול 3" ב-2002. התנהגותה בתוכנית נחשבה פרובוקטיבית, ובין השאר הייתה המתמודדת הראשונה בתוכניות "האח הגדול" שצולמה מקיימת יחסי מין במהלך התוכנית.
בעקבות הצלחתה בתוכנית, הופיעה גודי במגזינים שונים והשתתפה כאורחת בתוכניות טלוויזיה.
ב-2006 פרסמה את האוטוביוגרפיה "Jade: My Autobiography" וכן הוציאה בושם משלה.
ב-2007 השתתפה בתוכנית "האח הגדול VIP".
בתוכנית עוררה התנהגותה ביקורת, בין השאר בשל אמירותיה כלפי אחת ממשתתפות התוכנית, שילפה שטי ההודית, בעקבותיהן היו מבקרים שראו בה כגזענית.
לאחר התוכנית התנצלה במספר הזדמנויות על אמירותיה כלפי שטי, והן התפייסו סמוך למותה ב-2009.
בשנת 2008 החלה להצטלם לגרסה ההודית של "האח הגדול", אך במהלכה נודע כי חלתה בסרטן צוואר הרחם, והיא חזרה לבריטניה.
מאז תיעדה את חודשי חייה האחרונים במטרה להוריש לילדיה את התשלום שתקבל על כך, לדבריה.
גודי צולמה לאורך כל תקופת מחלתה, וזכתה לפרסום בבריטניה ובעולם.
כן פרסמה בשנה זו אוטוביוגרפיה נוספת, "Jade: Catch A Falling Star".
בשנת 2009 נישאה גודי לג'ק טוויד.
חודש מאוחר יותר, ב-22 במרץ 2009, היא נפטרה.
ג'יי בריאן שרודר הוא שחקן פוטבול אמריקני לשעבר בליגת ה-NFL.
את קריירת הפוטבול החל שרודר באוניברסיטת קליפורניה בלוס אנג'לס.
לאחר שסיים את לימודיו נבחר בדראפט של שנת 1984 על ידי וושינגטון רדסקינס.
בשנתו הראשונה היה הקוורטרבק המחליף של הקבוצה, אך לאחר פציעתו של ג'ו תייסמן ב-1985 הפך לקוורטרבק הפותח של הקבוצה.
בפלייאוף של עונת 1987 הוחלף שרודר בדאג ויליאמס שהוביל את הקבוצה לזכייה בסופרבול XXII והפך ל-MVP של המשחק.
בסוף העונה החליפו הרדסקינס את שרודר בעבור ג'ים לאצ'י מלוס אנג'לס ריידרס, שהפך לחלק מקו ההתקפה שכונה ה"חזירים".
ג'ייד היא דמות בדיונית של גיבורת-על המופיעה בחוברות הקומיקס של חברת DC קומיקס.
היא הופיעה לראשונה בחוברת All-Star Squadron #25 מספטמבר 1983 ונוצרה בידי הכותב רוי תומאס והמאייר ג'רי אורדוויי.
ג'ייד היא האלטר אגו של ג'ניפר-לין היידן, בתו של הגרין לנטרן מתור הזהב אלן סקוט והגרין לנטרן הנשית הראשונה של סקטור הארץ.
היא עבדה עם קבוצות ליגת הצדק וחברת הצדק של אמריקה, עזרה בהקמת "אינסופיות בע"מ" ולאחרונה גם הייתה חברה ומנהיגה של אאוטסיידרס.
כמו כן, היא חברת חיל הפקחים הירוקים החדשה לאחר שניתנה לה טבעת הכוח.
אמה של ג'ייד - נבלת-העל רוז קנטון (ורד וקוץ ) - הייתה נשואה לזמן קצר לאלן סקוט, אך ברחה מהקשר לאחר שילדה את ילדיהם בפחדה שתפגע בהם.
היא נתנה אותם לאימוץ והם הופרדו.
ג'ניפר-לין אומצה בידי זוג בפרוורי מילווקי, ולא ידעה שיש לה אח תאום עד לשנות בגרותה.
מעט לאחר שהיא ואחיה, טוד ג'יימס רייס - הידוע כגיבור-העל אובסידיאן, נפגשו וגילו כי הם ילדיו של אלן סקוט, השניים ניסו להצטרף לחברת הצדק של אמריקה אך נדחו, והקימו בסופו של דבר יחד עם צעירים אחרים את "אינסופיות בע"מ".
משום שאביה נחשף לאנרגיה המיסטית של לב הכוכב האגדי, היא ואחיה נולדו עם כוחות על-אנושיים, אם כי ג'ייד גילתה אותם רק לאחר שהותקפה מינית בילדותה.
כוחותיה של ג'ייד דומים לאלה של אביה: היא מסוגלת לייצר אנרגיה ירוקה ולעצב אותה למבנים אנרגטיים לפי רצונה.
ג'ייד עזבה קריירת דוגמנות בקליפורניה כדי לעבוד בתחום הצילום בניו יורק.
היא הייתה לשותפתו לחדר של קייל ריינר והשניים החלו בסופו של דבר לפתח מערכת יחסים רומנטית.
היא איבדה את כוחותיה כשנאבקה בלב הכוכב, מקור הכוחות.
בעקבות כך, ריינר העניק לה טבעת כוח רזרבית וסוללת כוח, מה שהפך אותה לגרין לנטרן ולחברה בחיל הפקחים הירוקים, המונעים בידי האנרגיה הירוקה של כוח הרצון מהספקטרום הרגשי.
כוחותיה המקוריים הוחזרו לה בזמן שריינר שימש כמארחה של ישות כוח הרצון איון הכמעט-אלוהית.
היא מעבירה את טבעת הכוח שלה לג'ון סטוארט.
מאוחר יותר, היא גילתה כי יש לה את כוחות תמרון הצמחים של אמה כאשר היא גורמת לוורדים לתקוף שודד.
בזמן שהיא מבלה עם ריינר על כוכב חייזרי, היא מגלה לו שהעור שלה מכיל למעשה כלורופיל, וכי היא מסוגלת לסנתז את אור השמש כמו הצמחים.
כאשר קייל ריינר עוזב את כדור הארץ לאחר מקרה של אלימות על רקע מגדרי של חברו טרי ברג, ג'ייד הציעה להצטרף אליו, אך לאחר מספר משימות החליטה לשוב לכדור הארץ.
עם חזרתה, היא החלה במערכת יחסים עם גבר אחר וסיימה את מערכת היחסים עם ריינר.
היא שימשה כחברה ומאוחר יותר כמנהיגה של קבוצת גיבורי-העל אאוטסיידרס החדשים.
בתקופה זו, היא עזרה לדונה טרוי ולקבוצת הטיטאנים הצעירים בהבסתם של "טיטני המיתולוגיה".
באירועי גרין לנטרן: לידה מחדש, ג'ייד ואביה סייעו לשומרי היקום ולחיל הפקחים הירוקים במציאתה ולכידתה של ישות הפחד פאראלקס.
באירועי המשבר האינסופי, דונה טרוי הנהיגה קבוצת גיבורי-על - ביניהם ג'ייד - למשימה בחלל, כדי להתמודד מול קרע ההולך וגדל בחלל.
חיל הפקחים הירוקים - המיוצגים על ידי קייל ריינר וקילווג - מגיבים אף הם לאיום.
ג'ייד מתה באירועי מלחמת ראאן-תאנאגאר של המשבר האינסופי לאחר שניסתה לעצור את אלכסנדר לות'ר הבן מלקרוע את היקום למולטי-יקום.
תודעתה ריחפה בתוך לב הכוכב עד אשר כוחות לב הכוכב שלה התמזגו עם ריינר.
מיזוג זה העיר את ישות כוח הרצון ששכנה בריינר, והוא הפך לאיון בשנית, כעת בעל כוחות גדולים ועוצמתיים יותר.
שנה לאחר אירועי המשבר האינסופי, אלן סקוט שכב בתרדמת לאחר שהותקף בידי רוח הג'נטלמן.
ישותה של ג'ייד מופיעה בפניו ומעניקה לו אנרגיה ירוקה שמחליפה את עינו החסרה, שנפגעה לאחר תקרית קרן זטה במעבורת חלל.
במהלך אירועי הקרוסאובר "הלילה האפל ביותר", שרידיה של ג'ייד מוחזרים לחיים כחברת חיל הפקחים השחורים לאחר הגעתה של טבעת כוח שחורה המונעת בכוח המוות.
כעת אלמתה חסרת נשמה, ג'ייד מנסה להשתמש בחיבתו של ריינר אליה כנגדו, בטענה שאהבתו הנצחית אליה החזירה אותה לחיים.
אולם, ריינר נעשה מודע לכך שהיא אינה עצמה, לאחר מתקפת הפקחים השחורים על כוכב אואה.
בזעמו, הוא מנסה להשמיד את הפקחית השחורה, אותה הוא רואה כתועבה וביזיון לזיכרון האישה אותה אהב ולשרידיה.
ג'ייד מתגברת עליו ומתעמרת בו בעזרת חזיון הנשים בחייו - אלכסנדרה דוויט, דונה טרוי, אמו מוירה ריינר, והיא עצמה - כדי להזכיר לריינר את כישלונו בהגנה עליהן.
הקרב ביניהם מופסק עם הגעתה של סוראניק נאטו, אהובתו הנוכחית של ריינר, שנלחמת בג'ייד.
באותו רגע, טבעות הכוח השחורות מציינות כי רמות הכוח שלהן הגיעו למאה אחוז, והן מקבלות הנחיה חדשה - לטרוף את סוללת הכוח הראשית באואה.
ג'ייד לפתע מתעלמת מתוקפיה ושמה פעמיה למקום מושבם של שומרי היקום.
כל הפקחים השחורים מוצאים את סופם כאשר מגיע מוגו, כוכב לכת וחבר החיל, שמגביר את הכבידה שלו, מה ששואב את הפקחים השחורים כולם לקרקעית הכוכב.
המגמה הלוהטת שבכוכב ממשיכה לשרוף את גופותיהם, ומונעת מהם להתחדש, בכך מוגו מציין כי הם ישרפו לנצח נצחים.
בסוף "הלילה האפל ביותר", מבחר פקחים שחורים מוחזרים לחיים בצורתם המקורית.
ג'ייד היא אחת מהם, והיא נראית כשהיא פוגשת בריינר ומחבקת אותו בעיר הולדתו של האל ג'ורדן קוסט סיטי.
במהלך אירועי "היום הבהיר ביותר", ג'ייד מתרגלת מחדש להיותה בין החיים, והיא מברכת את ריינר וסוראניק נאטו על מערכת היחסים ביניהם.
מתברר גם כי היא חולקת בקשר עם דדמן, הפקח הלבן היחיד שנותר כתוצאה מהתמזגותם של חילות הפקחים עם ישות החיים הלבנה ואשר הוחזר לחיים.
זמן מה לאחר מכן, ג'ייד נמצאת בידי ליגת הצדק כשהיא מחוסרת הכרה בתוך מטאור גבישי ירוק שמתרסק בגרמניה.
הגביש מתגלה כלב הכוכב האגדי שהעניק לאלן סקוט ולה את כוחותיו.
כשהיא מתעוררת, ג'ייד מגלה כי היא נחטפה על ידי לב הכוכב לכדור הארץ כדי למצוא את אביה.
לב הכוכב דוחף אותה לכדי שיגעון, והיא מתקיפה את פאוור גירל.
ג'ייד מחליטה לעזור לליגת הצדק ולחברת הצדק לעצור את אביה וגיבורי-על נוספים, כאשר נודע להם שלב הכוכב השתלט על גופם, ומיסטר טריפיק מנסה למצוא דרך להחליש את כוחות הלהבה הירוקה העוצמתית.
ג'ייד מבקרת את אמה החורגת מולי מיין, לוקחת את הפנס הישן של אביה ומשתמשת בו כדי ליצור איתו קשר מנטלי.
מתברר כי הוא נמצא על הירח.
כשהיא מטעינה את הפנס של אביה, סמל חיל הפקחים השחורים מופיעה מאחוריה, דבר שלא הוסבר עד כה.
כשסטארמן נלכד לאחר שהתקיף את מצודתו של סקוט בירח, גברת מאדים מסוגלת לקבל תיאור מנטלי של הכלא שלו, באומרה שסקוט השתמש בטכנולוגיה מהעולם הרביעי להגנותיו.
לאחר שמיסטר מיראקל מדריך את גיבורי-העל דרך הגנות המצודה, ריינר מגיע מתוך מטרה להרוג את סקוט בשם שומרי היקום.
ישות החיים הלבנה אומרת לג'ייד לעזור לאחיה אובסידיאן כדי לאזן את האפלה ולהציל את חבריהם מאיום בלתי מזוהה המשוער כי הוא נבל-העל אקליפסו, רוח נקמתו המקורית של אלוהים לפני שהספקטר הפך למארחו.
כשג'ייד מנסה להציל את אחיה משליטתו של לב הכוכב, שני האחים מתמזגים יחדיו לכדי ישות אחת בעלת כוחות של שניהם ואשר בשליטת לב הכוכב.
הישות מתקיפה את שתי הקבוצות, אך ג'ייד מתנגדת לשליטתו של לב הכוכב ומנסה לאזן את האופל הקיים בשניהם.
שני האחים מופרדים בסופו של דבר בעזרת ישות החיים הלבנה, אולם אובסידיאן הופל לפרנויד ומנסה לאלץ את ג'ייד להתמזג עמו בשנית.
ג'ייד מצליחה למנוע את המיזוג אולם במחיר שפיותו של אחיה, שנתחם בידי ריינר בבועת אנרגיה ונלקח הרחק ממנה.
או אז, ג'ייד משתמשת בכוחותיה כדי להחזיר את לב הכוכב של אביה לקדמותו, והוא חוזר לשפיותו.
כתוצאה מהתמזגותה עם אובסידיאן, ג'ייד אינה יכולה להיות במרחק סביר ממנו בלי שתושפע מחדש מכוחו המשחית של לב הכוכב.
כוחותיה הפנימיים של ג'ייד מתפקדים כמו אלה של אביה, אלן סקוט, בהבדל אחד שמקור כוחותיה אינו מטבעת או פנס אלא מתועלים דרך גופה (בעיקר מתוך סימן כוכב שעל פרק ידה).
כמו כל הפקחים הירוקים, ג'ייד מסוגלת ליצור מבני אנרגיה המוגבלים אך ורק על ידי כוח הרצון, הדמיון והסיבולת שלה.
מבין הדברים אותם היא מסוגלת לייצר, יש באפשרותה להגן על עצמה מפרצי אנרגיה, לעוף, ולרוץ במהירות-על.
כעיקרון, ג'ייד היא מוטציה אשר נולדה עם כוחותיה, בעלת עור בגוון ירקרק, שיער ירוק כהה, עיניים ירוקות וסימן לידה של כוכב על פרק ידה, כפי שנזכר לעיל.
כתוצאה מהקשר של לב הכוכב ביניהם, ג'ייד מסוגלת לחוש בכל עת אם אחיה או אביה נמצאים על כדור הארץ.
למשך תקופת מה, ג'ייד ואחיה חלקו בקשר טלפתי, אם כי אין הדבר ידוע אם הם עדיין חולקים בכך.
אחד ההבדלים בינה לבין חיל הפקחים הירוקים הוא שאנרגיית הברקת שברשותה נראית לעיתים כלהבה ירוקה האוגפת אותה.
שנית, בשעה שהפקחים הירוקים צריכים לטעון את טבעות הכוח שלהם מדי פעם, יש ברשותה של ג'ייד כמות בלתי נדלית של אנרגיה.
שלישית, בשעה שלטבעות הכוח הירוקות יש חולשה לצבע הצהוב, ג'ייד חולקת בחולשתו של אביה לעץ ולתאית.
כשהיא עונדת את טבעת הכוח בהמשך, לאחר שאיבדה את כוחותיה, ניתנת לה טבעת הכוח הירוקה הדורשת את טעינתה הרציפה כל 24 שעות, נוסף לחולשת הטבעת ל"טומאה הצהובה".
אולם, טבעת הכוח השחורה אינה כמו הירוקה.
כאשר ג'ייד מתה וחזרה לחיים כפקחית שחורה, טבעת הכוח שלה קיבלה את כוחה מהמתים.
לאחרונה, ג'ייד החלה לפתח יכולת להשפיע על צמחים, בדומה לאמה רוז קנטון.
היא מסוגלת לגרום להאצת התפתחותם ולתמרן את תזוזתם.
קאמלג'יט סין ג'וטי , המוכר בשם הבמה ג'יי שון (Jay Sean) הוא זמר, יוצר, ראפר, ביטבוקסר ומפיק בריטי.
לצד דברים אלו, שון היה חלוץ בסגנון הבאנגרה-רית'ם אנד בלוז, ואלבום הבכורה שלו העלה את המודעות לסגנון זה ברחבי דרום אסיה.
בסופו של דבר עזב ב-2006 את Virgin Records והקים חברת הקלטות עצמאית משלו, "Jayded Records".
לאחר כמעט 4 שנים, חזר בשנת 2008 עם "Ride It", אשר הגיע למקום ה-11 במצעד הסינגלים הבריטי, ולפסגות מצעדי פזמונים ברחבי מזרח אירופה.
אחריו יצא השיר "Maybe" אשר הגיע למקום ה-7 במצעד הפזמונים של יפן, ו-"Tonight".
הם נכללו באלבום השני שלו, "My Own Way", אשר הפך לאלבום המצליח ביותר שלו בבריטניה.
בתקופה זו הוא החל לשלב אלקטרופופ במוזיקה שלו.
מאז סוף 2008 חתום שון בחברת ההקלטות קאש מאני רקורדס.
ב-2009, הסינגל האמריקאי הראשון שלו, "Down" הגיע לראש טבלת הבילבורד הוט 100, מצעד הפזמונים האמריקאי, מה שהופך אותו לאומן הדרום-אסיאתי הראשון שכבש פסגה זו.
היה זה השיר השביעי ברשימת הסינגלים הנמכרים ביותר לשנת 2009, כאשר מכר יותר מ-3 מיליון עותקים בארצות הברית באותה שנה.
לבסוף מכר השיר 4 מיליון עותקים בארצות הברית ויותר מ-6 מיליון עותקים ברחבי העולם, מה שהופך את שון לזמר הבריטי/אירופאי המצליח ביותר באמריקה בכל הזמנים.
לאחר זמן קצר הוציא שון להיט נוסף, "Do You Remember" אשר מכר יותר ממיליון עותקים בארצות הברית, ונכנס לעשיריה הראשונה של הבילבורד הוט 100. שירים אלו נכללו באלבום הבכורה האמריקאי שלו "All or Nothing".
שון דורג במקום ה-35 ברשימת האומנים של הבילבורד הוט 100 לשנת 2009.
בשנת 2025, שון יוציא אלבום בשם Last Call.
שני סינגלים מתוך האלבום החדש, "Heartless" ו-"Piche Piche", יצאו לפני צאתו.
ג'יי פי מורגן צ'ייס הוא תאגיד בנקאי אמריקאי רב-לאומי הפעיל בתחום ניירות ערך, השקעות ובנקאות קמעונאית.
זהו הבנק הגדול בארצות הברית לפי שווי נכסיו.
החברה היא ספק עיקרי של שירותים פיננסיים, עם נכסים של כ-2 טריליון דולר.
קרן הגידור של החברה היא אחת מקרנות הגידור הגדולות בארצות הברית.
ג'יי פי מורגן צ'ייס הוקמה בשנת 2000, כאשר בנק צ'ייס מנהטן התמזג עם בית ההשקעות והבנק המסחרי ג'יי פי מורגן ושות' שהוקם על ידי ג'יי.
החברה ג'יי פי מורגן צ'ייס פועלת בתחום בנקאות ההשקעות כמו גם ניהול נכסים, בנקאות פרטית, ניהול העושר הפרטי וכן בחטיבת השירותים לניירות ערך.
פעילות הנאמנות במסגרת הבנקאות הפרטית וניהול עושר פרטי נעשית באמצעות בנק JPMorgan Chase, NA - הנאמן בפועל.
תחת המותג צ'ייס החברה מפעילה בנקאות קמעונאית בארצות הברית וכן שירותי כרטיסי אשראי בארצות הברית ובקנדה, ובנקאות מסחרית.
מטה החברה הכללי שכן בבניין צ'ייס מנהטן פלאזה 1 בשדרת פארק 270 ברובע מנהטן שבניו יורק, כאשר הנהלת הבנקאות הקמעונית והמסחרית יושבת במגדל צ'ייס, באזור הלופ שבשיקגו.
בשנת 2025, מטה החברה עבר לבניין החדש בשדרת פארק 270.
ג'יי פי מורגן צ'ייס הוא הגדול מבין ארבעת הבנקים הגדולים של ארצות הברית מבחינת שווי שוק ואחריו בנק אוף אמריקה, סיטיגרופ ווולס פארגו.
ג'יי פי מורגן צ'ייס, במבנה הנוכחי שלה היא תוצאה של שילוב מספר גופים בנקאיים גדולים בארצות הברית בעשור האחרון, כולל בנק צ'ייס מנהטן, ג'יי פי מורגן ושות', בנק ONE, בית ההשקעות בר סטרנס ובנק וושינגטון מיוצ'ואל.
למעשה, הבנק מורכב ממיזוג גופים פיננסים קדומים יותר, כגון בנק הכימיכלים, האנובר יצרנים, First Chicago Bank, הבנק הלאומי של דטרויט, הבנק המסחרי של טקסס, Providian Financial וכן Great Western Bank.
בנק הכימיקלים של ניו יורק
חברת "ניו יורק כימיקלים" נוסדה בשנת 1823 כיצרנית של כימיקלים שונים.
בשנת 1824, החברה עדכנה את עיסוק החברה לפעילויות בנקאית בכך יצרה את בנק הכימיקלים של ניו יורק.
אחרי 1851, הבנק הופרד מחברת האם שלו וגדל באופן אורגני, וכן באמצעות סדרה של מיזוגים, ובעיקר עם Corn Exchange Bank בשנת 1954, Texas Commerce Bank (אחד הבנקים הגדולים בטקסס) בשנת 1986, וManufacturer's Hanover Trust Company ב-1991.
בין שנות השמונים והתשעים של המאה ה-20 פרץ בנק הכימיקלים של ניו יורק כאחד המובילים במימון עסקאות רכישה ממונפות.
בשנת 1984, השיקה בנק הכימיקלים של ניו יורק שותפות השקעות להשקעה בעסקאות פרייבט אקויטי לצד המממנים פיננסיים שונים.
עד סוף שנות השמונים, פיתח בנק הכימיקלים של ניו יורק את המוניטין שלו עבור מימון השתלטויות על חברות, בניית קבוצות מימון ממונף וייעוץ עסקי.
בנקודות רבות לאורך ההיסטוריה, היה בנק הכימיקלים של ניו יורק הבנק הגדול בארצות הברית (גם במונחים של נכסים או נתח שוק הפיקדונות).
בשנת 1996 רכש בנק הכימיקלים של ניו יורק את בנק צ'ייס מנהטן והחליף את שמו לשם המוכר יותר צ'ייס.